VENDIM
Nr. 175, datë 19.3.2026

PËR PËRCAKTIMIN E KATEGORIZIMIT NË PAGË DHE SHPËRBLIMIT PËR PUNËN NË BAZË TË CILËSISË E TË RËNDËSISË SË REZULTATEVE TË KËRKIMIT SHKENCOR TË PERSONELIT TË INSTITUTEVE DHE TË NJËSIVE TË VEÇANTA TË KËRKIMIT SHKENCOR PUBLIK

Në mbështetje të nenit 100 të Kushtetutës dhe të pikës 4, të nenit 23, të ligjit nr. 109/2024, “Për shkencën dhe kërkimin shkencor në Republikën e Shqipërisë”, me propozimin e ministrit të Arsimit, Këshilli i Ministrave

VENDOSI:

1. Në fushën e veprimit të këtij vendimi përfshihen punonjësit kërkimorë-shkencorë dhe punonjësit ndihmësteknikë dhe administrativë të instituteve dhe të njësive të veçanta të kërkimit shkencor publik.
2. Elementet përbërëse të pagës bruto mujore të punonjësve kërkimorë-shkencorë janë, si më poshtë vijon: 
a) Paga për pozicion/kategori, që përcaktohet në lidhjet nr. 1 dhe nr. 2, që i bashkëlidhen këtij vendimi dhe janë pjesë përbërëse të tij. Për pozicionet drejtues i institutit ose drejtues i njësisë së veçantë të kërkimit shkencor publik, paga është në përputhje me kategorinë, që zotëron punonjësi kërkimor-shkencor.
b) Shtesa për vjetërsi, në masën 1 (një) për qind, për çdo vit pune, por jo më shumë se për 25 (njëzet e pesë) vjet. 
3. Klasat e pagave për punonjësit administrativë janë sipas lidhjes nr. 3, që i bashkëlidhet këtij vendimi dhe është pjesë përbërëse e tij. Elementet përbërëse të pagës bruto mujore të secilës klasë page (paga për pozicion, shtesa për vjetërsi në punë dhe shtesa e nivelit të kualifikimit) dhe vlerat e çdo elementi janë sipas përcaktimeve të vendimit përkatës të Këshillit të Ministrave për pagat e nëpunësve civilë të institucioneve të administratës shtetërore. 
4. Klasat e pagave për punonjësit ndihmësteknikë janë sipas lidhjes nr. 4, që i bashkëlidhet këtij vendimi dhe është pjesë përbërëse e tij. Elementet përbërëse të pagës bruto mujore të secilës klasë page (paga për pozicion dhe shtesa për vjetërsi në punë) dhe vlerat e çdo elementi janë sipas përcaktimeve të vendimit përkatës të Këshillit të Ministrave për pagat e punonjësve mbështetës dhe punonjësve të tjerë të specialiteteve të ndryshme në disa institucione të administratës publike. 
5. Shpërblimi për punën kërkimore-shkencore jepet nga të ardhurat e siguruara nga veprimtaria e institutit ose njësisë së veçantë të kërkimit shkencor publik, deri në kufirin 20 për qind të nivelit të pagës minimale, për kategoritë e personelit kërkimor-shkencor. Shpërblimi jepet me vendim të drejtuesit të institutit ose njësisë së veçantë të kërkimit shkencor publik, bazuar në pikëzimin për kriteret e vlerësimit të veprimtarisë kërkimore, të përcaktuara me udhëzim të ministrit përgjegjës për çështjet e shkencës dhe kërkimit shkencor, sipas nenit 29, të ligjit nr. 109/2024.
6. Efektet financiare, që rrjedhin nga zbatimi i këtij vendimi, përballohen nga fondet grant të miratuara në buxhetin e shtetit për institutet dhe njësitë e veçanta të kërkimit shkencor publik, fondet publike për kërkimin shkencor, si dhe nga të ardhurat e krijuara nga veprimtaria e tyre.
7. Ngarkohen ministria përgjegjëse për çështjet e shkencës dhe kërkimit shkencor, institutet dhe njësitë e veçanta të kërkimit shkencor publik për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

LIDHJA NR. 1
VLERA E PAGËS PËR POZICION/KATEGORI PËR PUNONJËSIT KËRKIMORË-SHKENCORË

	[bookmark: _GoBack]Pozicioni/kategoria
	Vlera
lekë/muaj

	 Drejtues kërkimor-shkencor 
	185 000

	 Kërkues shkencor i avancuar 
	170 000

	 Kërkues shkencor 
	137 000

	 Asistent kërkues-shkencor 
	105 000 



[bookmark: _Hlk224290891]LIDHJA NR. 2
VLERA E PAGËS PËR POZICION/KATEGORI PËR DREJTUESIT E INSTITUTIT DHE DREJTUESIT E NJËSISË SË VEÇANTË TË KËRKIMIT SHKENCOR PUBLIK

	Titullari sipas institucionit dhe kategorisë
	Vlera
lekë/muaj

	 Drejtuesi institutit i kategorisë “Drejtues kërkimor-shkencor” 
	220 000

	 Drejtuesi institutit i kategorisë “Kërkues shkencor i avancuar” 
	204 000

	Drejtuesi njësisë së veçantë të kërkimit shkencor i kategorisë “Drejtues kërkimor-shkencor”
	203 500

	Drejtuesi njësisë së veçantë të kërkimit shkencor i kategorisë “Kërkues shkencor i avancuar” 
	187 000

	 Drejtuesi njësisë së veçantë të kërkimit shkencor i kategorisë i “Kërkues shkencor” 
	150 700 



LIDHJA NR. 3
KLASAT E PAGAVE PËR PUNONJËSIT ADMINISTRATIVË

	Pozicioni
	Klasa e pagës

	Drejtor drejtorie
	II-2

	Përgjegjës sektori 
	III-3

	Specialist
	IV-2

	
	



LIDHJA NR. 4
KLASAT E PAGAVE PËR PUNONJËSIT NDIHMËS TEKNIKË

	Pozicioni
	Klasa e pagës

	Sekretar titullari
	VII

	Laborant
	VI

	Arkivist-protokollist
	VI

	Magazinier
	V

	Operator 
	IV 

	Shofer 
	III 

	Punëtor mirëmbajtjeje 
	III 

	Sanitar 
	I



